﻿Z BATTULGA TUVȘTN ȘI TUGS L BATTULGA TUVȘIN și TUGS București EDITURA PENTRU LITERATURĂ UNIVERSALA în ruminețtc d ЪСТВО ИНОСТРАННО!! ЛИТІ ЛТ' I МОСКВА Cuvînt înainte Deschis Ia Asia și urmărit în partea de est a continentului, acolo unde Uniunea Sovietică se desparte de China, orice atlas din zilele noastre ne va informa că Mongolia este un imens podiș cu o suprafață de șapte ori mai mare decît a țării noastre, dar cu un număr de numai un milion și ceva de locuitori Mușcată în partea de sud de faimosul deșert Gobi, republică populară încă din , Mongolia este o țară de pașnici crescători de vite Cu toate acestea, pasionatul de călătorii comode și nezdruncinate, pe filele cu foșnet mîngîictor al atlasului, va fi plăcut surprins să afle, citind, că Mongolia, țară bogată în grîne, ovine, bovine, cabaline, cămile, piei, blănuri, lînă, cărbune, cupru, sare, antimoniu, grafit etc se poate mîndri azi și cu specialiști calificați Acum mii și mii de camioane încarcă și descarcă, transportă, duc și aduc, smulgînd colinele cenușii din somnul lor milenar și fădndu-le să tresalte ca valurile Dacă aceasta ar fi totul și încă ar fi emoționant Urmașii neîn-frînatului Gingis Han, neîntrecuții călăreți și harnicii conducători de caravane peste Asia s-au despărțit de bravii lor căluți și de înțeleptele și răbdătoarele lor cămile, au lepădat frîiele și biciul și au apucat volanul, s-au făcut șoferi Șoferi păstrîndu-și însă măiestria, curajul, vitejia și tenacitatea strămoșească, șoferi eroi, șoferi „sutamiiști", străbătînd adică o sută, două, trei și și așa mai departe de mii de kilometri fără a face reparații capitale la mașină Pentru fiecare sută de mii de kilometri parcursă — o stea mare, albă, în cinci colțuri, pictată pe parbriz Și rare sînt camioanele care să alerge peste stepa mongolă împodobite numai cu o stea Б Dar nici aceasta nu e totul Am amintit anume de constelațiile de pe parbriz ca să sugerăm saltul uriaș pe care l-a făcut, pe calea civilizației, Mongolia Populară Camioanele aleargă peste stepă dudnd cu ele pretutindeni viața nouă și sigură, belșugul, prosperitatea și bucuria construcției Cu ajutorul efectiv al Uniunii Sovietice, Partidul Popular Mongol a înfăptuit revoluția din eliberînd țara de sub jugul imperialiștilor chinezi (care ocupau Mongolia din ) și a contrarevoluționarilor ruși refugiați aici Trei ani mai târziu, prin desființarea monarhiei, se proclamă republica populară, după care, treptat, sub conducerea partidului denumit mai tîrziu Partidul Popular Revoluționar, se dcsăvîrșește revoluția și se trece la marile realizări revoluționare menite să asigure viața și prosperitatea unui popor pînă atunci muls și jupuit ca și vitele pe care le creștea Astăzi capitala Mongoliei este un oraș cu o cetate universitară și un palat al pionierilor, o industrie tînără dar înfloritoare, un oraș care se transformă cuprins de efervescența romantică a construcțiilor specifică tuturor orașelor socialismului Provinciile, cu așezările lor mici sau mari azvîrlite la sute și mii de kilometri prin văgăunile podișului, pulsează de viață, construind și muncind Gospodăriile agricole și mai ales zootehnice dau roade necunoscute vreodată în Asia, bucurîndu-se de realizările cele mai modeme ale științei și tehnicii, spitalele și casele de naștere se întrec la număr cu școlile, analfabetismul și tuberculoza sînt aproape lichidate și iurtele ■— acele ciuperci mizerabile de pînză, făcute să fie cărate între cocoașele cămilei și menite să țină loc de adăpost, de cort, după o instalație sumară, pier văzînd cu ochii, dînd locul caselor solide de zid, prevăzute cu instalație sanitară completă, cu lumină electrică, radio și confort Pînă și Gobi, deșertul cel înspăimîntător, bîntuit de „spirite rele" care se repezeau să înhațe călătorii rătăciți (cel puțin așa ne încredințează neuitatul călător italian Marco Polo), a fost învins, străbătut în lat de o imensă cale ferată (Moscova — Ulan-Bator — Pekin) și în adînc de ghearele neistovite ale unor sonde care au făcut să rodească această aridă porțiune de pe scoarța globului Toate acestea (aflate de la alții, din cărți) ne vin în minte acum, cînd citim povestirea Tuvșin și Tugs a scriitorului mongol Z Battulga Scriitorul s-a născut în , iar cînd a publicat cartea era tînăr, avea de ani Și, ca orice scriitor tînăr, a scris o carte de dragoste Iar dacă vom reaminti că povestirea se numește Tuvșin și Tugs, și vom afla că primul e un nume de bărbat, celălalt de fată, cititorii probabil că vor ghici numaidecît și între cine se leagă această dragoste Dar iată că nu-i așa ! Dragostea din cartea aceasta este mai vastă, mai cuprinzătoare, ea pune în mișcare mai mult decît două persoane E dragostea întregului popor mongol pentru patrie și pentru realizările sale revoluționare, dragostea pentru independență și pentru pace Totul se petrece cam în jurul anului , anul terminării celui de-al doilea război mondial Povestirea urmărește activitatea eroică a unui luptător din serviciul militar de informații al R P M trimis într-o misiune specială pe teritoriul Mongoliei ocupate de imperialiștii japonezi Japonezii stăpîneau, după cotropirea Manciuriei în , regiunile mongole din China de nord-est Cîțiva ani mai tîrziu, ei au creat pe teritoriul Mongoliei interioare o așa-zisă Provincie Unită Sinan (Hingan), instaurind aici o cruntă robie de tip colonialist Jefuind regiunea pentru a-și întreține armata, militariștii japonezi au și controlat-o cu sălbăticie, separînd-o cu prudență de restul lumii prin ceea ce s-a numit „cortina neagră" Fiind și bine situ-tă din punct de vedere strategic, japonezii intenționau să folosească regiunea Hingan ca un cap de pod pentru a ataca pe de o parte Mongolia Populară, iar pe de alta Uniunea Sovietică, pe care o socoteau prea ocupată în războiul cu Germania hitleristă ca să poată face față și acestui al doilea front Iată de ce Tuvșin, din serviciul de informații al Mongoliei Populare, e trimis tocmai aici sub înfățișarea pașnică a unui abil negustor chinez Dubla postură în care se manifestă eroul cărții, Van An-cen — alias Tuvșin — precum și faptul că serviciul de contraspionaj japonez îl ia drept un membru de seamă al Partidului Comunist Chinez, obligă povestirea la o respirație grăbită, nervoasă, apăsată, de roman de aventuri Urmărindu-și eroul prin diferitele ambianțe și medii, oficiale ori tainice, pe care le frecventează, autorul execută o interesantă trecere în revistă a forțelor care se ciocnesc în teritoriul mongol ocupat de japonezi Așa, de pildă, ofițerii japonezi care ocupau orașul Vaniemiao, îngîmfați, temători și cruzi pînă la bestialitate Opuși lor — oamenii din popor, tădnd cu prudență, amenințători și încordați, sau activînd în secret, organizați de comuniști între ei, negustorii locali, minați de dorința de a mușamaliza totul, de a slei energiile luptătoare în vederea obținerii de profituri cît mai mari Printre rinduri : micii funcționari lași și prăbușiți moralmente, gata să se vîndă cu ușurință celui mai -tare, și numărul mare de cerșetori, oameni înfrînți care pun în peisaj tonuri deprimate, de un realism zguduitor Fresca aceasta de dimensiuni mari dă posibilități scriitorului ca, o dată cu descrierea unui strat social, să desprindă și unul din elementele sale constitutive De aici numeroasele portrete care dau viață și realitate cărții Vom nutri, așadar, sentimente de simpatie pentru bătrînul și destoinicul patriot Sun Șan-Ii, pentru eroicul zugrav, venerabilul Sun Da-ghe, pentru neînfricatul luptător Fu Cen, pentru curajoșii săi prieteni Se și tînărul coreean Creînd aceste personaje, scriitorul reușește să sugereze cu pregnanță dragostea, curajul și inițiativa cu care poporul înțelege să-și apere patria și s-o salveze de la pieirea la care o sortiseră imperialiștii japonezi Aceeași simpatie — de data asta pentru scriitor — ne-o trezește felul cum sînt concepute portretele dușmanilor, ale ofițerilor japonezi și ale uneltelor lor Spiritul de observație nu lipsește scriitorului, iar asprimea, perseverența, adesea cniar sarcasmul cu care-și urmărește personajele negative, vădesc poziția de fierbinte patriotism pe care se situează Unul dintre faimoasele proverbe mongole spune că : „șarpele e pestriț pe dinafară — omul pe dinăuntru" Și într-adevăr, pre-zentînd figurile colonelului Ken, șeful contraspionajului japonez din Vaniemiao, a maiorului Ma, a generalului Ta, Battulga arată că uneori și sentimente ca lașitatea, cruzimea, lăcomia, și infatuarea pot da omului impresia puterii și a dreptății, o impresie cu atît mai falsă și mai prostească, cu dt confruntarea ei cu realitatea aduce de cele mai multe ori corectări dintre cele mai dramatice Tot aici este locul să amintim și de celelalte portrete, anexate Ia cele ale dușmanilor declarați E vorba de micul funcționar Țzo Li-țze, dezumanizat de aprigul sentiment de lăcomie invidioasă, iscoadă dezgustătoare a contraspionajului japonez, precum și placidul, dar nu mai puțin periculosul negustor patron al firmei „Va", care strînge profituri uriașe exploatind cu cruzime, dar cu o mască de cumsecădenie miloasă lipită pe față Am lăsat la urmă cele două personaje centrale : Tuvșin (pace în limba mongolă) și Tugs (împlinire, desăvîrșire) Tugs, gingașa fiică a bucătarului, reprezintă în carte frumusețea și poezia, curățenia morală a poporului, puterea pe care o are visul dnd sufletul e curat Chiar dacă nu aceasta este impresia imediată pe care ți-o dă rîndul scris în cartea lui Battulga, gîndurile îți ajung neapărat tot aici după ce l-ai citit (în carte Tugs este o fată frumoasă și mîndră, care luptă cu toată puterea sufletului pentru a-și ajuta logodnicul în lupta împotriva cotropitorilor) Van An-cen, sau Tuvșin, este comunistul călit în luptă, disciplinat și inteligent, care printr-o muncă chibzuit organizată și netulburată de nici una din piedicile numeroase care-i stau în cale, contribuie, în rîndurile partidului, la victoria asupra ocupan-ților japonezi, realizîndu-se astfel unificarea regiunii Hingan cu Mongolia Populară Deși acțiunile victorioase ale eroului sînt uneori rezolvate cu prea multă ușurință de scriitor, figura sa hotărîtă, luminoasă, dîrză, pilduitoare se naște din bucuria scriitorului de-a vorbi despre luptătorii patriei sale, pe care i-a cunoscut Concepută ca un roman de aventuri, povestirea lui Battulga îți stîrnește interesul de Ia primele rînduri Proverbele cu care e presărat textul (faimoasele proverbe mongole ), preferința insistentă pentru eroul din marea masă populară, accentele didactice pe care le ia uneori fraza, precum și urmărirea încordată a evenimentelor leagă cartea lui Battulga de vechea tradiție a literaturii populare mongole Altfel, prin problematica și avîntul ei combativ, cartea se înscrie în cea mai nouă mișcare literară din Mongolia spre făurirea unei literaturi revoluționare, mișcare inițiată de primul congres al scriitorilor mongoli din Noi, pe lîngă toate cele spuse mai sus, o recomandăm cititorilor din țara noastră și pentru valoarea ei de scurt metraj despre oamenii și năzuințele unei țări îndepărtate din Asia Florin Chirițescu CAPITOLUL La Vaniemiao Funcționarul hotelului, un tînăr chinez, îl privi cu atenție pe noul venit Apoi, cu un aer plictisit, deschise registrul în care înscria călătorii — Sînteți singur ? — Da, singur — Stați mai mult timp la noi ? — Deocamdată aș dori să rămîn peste noapte Călătorul scoase din mînecă o batistă de mătase, o flutură cu gestul elegant obișnuit comercianților și își șterse buzele uscate de vînt După ce termină înregistrarea, funcționarul îi luă geamantanul și- invită să- urmeze — Iată camera dumneavoastră Poftiți, instalați-vă Dacă aveți nevoie de ceva, vă stau oricînd Ia dispoziție — Mulțumesc Deocamdată n-am nevoie de nimic E destul de tîrziu Cred că e timpul să mă odihnesc, răspunse călătorul — Da, aveți dreptate Vă doresc noapte bună Funcționarul ieși, făcînd o plecăciune adîncă Rămas singur, Van An-cen — așa se numea călătorul — încuie ușa își duse apoi geamantanul într-un colț și Azi Ulan-Hoto, oraș de pe teritoriul Mongoliei Interioare (regiune autonoma din R P Chineză) se așeză pe divanul care ocupa cea mai mare parte din odaia mică și îngustă în fața divanului acoperit cu rogojini de paie înnegrite de vreme, se afla o măsuță foarte joasă ; pe cele două laturi ale mesei zăceau, parcă zvîrlite la întîmplare, cîteva saltele de pîslă, tapisate cu o pînză albastră murdară și cîrpită cu o sumedenie de petice albe Pe marginile mesei se înșirau grămăjoare de scrum, scuturate din pipele ultimilor locatari ai camerei Sub lumina mohorîtă a becului electric, înnegrit de praful care îl acoperea, grămăjoarele de scrum semănau cu niște vulcani de pe meleaguri depărtate, parcă pierduți într-o pîclă cenușie Dacă s-ar mai fi ridicat din ele rotocoale de fum, ar fi amintit de fumul focurilor și incendiilor care pîrjoleau biata țară Numai că pipele se stinseseră de mult, iar fumul lor se risipise, lăsînd în urmă doar amintirea lor : grămăjoarele de cenușă, ce păreau a constitui un simbol Fiindcă avea să vină vremea cînd, aidoma tutunului, din toată asuprirea cotropitorilor nu se va alege decît scrum Și vremea aceea nu era departe Van An-cen își roti privirea pe pereții mînjiți de nenumărate urme de ploșnițe strivite „Se cunoaște că nu s-a mai făcut de mult curățenie sau reparații !“ își zise Tavanul era negru ca hornul și pretutindeni atîmau pînze de păianjen Proprietarul acestui cuibar de ploșnițe, intitulat hotel, nu se gîndise cîtuși de puțin la confortul clienților săi, fiindcă, oricum, cîștiga destul de pe urma lor Van An-cen îl știa pe escroc Era zgîrcit și un cămătar cum nu se poate mai nemilos, care, ca toate lepădăturile de teapa lui, disprețuia pe cei săraci, era slugarnic față de cei bo-gați și lingea cu sîrg călcîiele cotropitorilor Unui om ca Van An-cen, venit din altă țară, dintr-o altă lume, i se părea ciudat să se regăsească printre asemenea oameni Abia cînd se văzu în cameră își dădu seama de situația neobișnuită în care se afla din nou își aminti de cîtă șiretenie, inventivitate și dîrzenie avusese nevoie pentru a putea pătrunde în acest ținut pe care forțele ocupante îl izolaseră de restul lumii printr-o cortină neagră După ce se mai învîrti puțin prin cameră, stinse lumina și se întinse îmbrăcat pe divah Stînd cu ochii deschiși, revăzu parcă aievea meleagurile pe care se născuse și pe care le părăsise nu demult Și fără să vrea, retrăi zbuciumul și grijile din ultimele luni , Multa vreme nu putu scăpa de senzația că nu trăiește în realitate și că ceea ce se petrece cu el este un vis Așa se va fi simțind pe vapor călătorul ațipit într-un pat ce i se pare că se leagănă îndată ce vasul a ieșit în larg Din cînd în cînd ațipea, dar după cîteva clipe se trezea Gîndurile care îl frămîntau îi alungau somnul Da, chiar de mîine va lua legătura cu cîțiva Bătrînul acela, cînd îl va revedea, se va simți în al nouălea cer îi apărură în minte trupul viguros, bărbuța căruntă, ascuțită și fruntea brăzdată de zbîrcituri ale bătrînului Sun Șan-li, bucătarul lui Va, negustorul Cîtă apă cursese pe rîu de cînd se legaseră printr-o prietenie statornică ! O prietenie durată de lupta comună împotriva japonezilor, născută sub loviturile cravașelor ofițerești Bătrînul acela sfătos, cu vorba cumpătată, liniștită și înțeleaptă, era o adevărată întruchipare a curajului și a stăruinței Se dovedise a fi un ajutor de neprețuit Și Van An-cen își aminti de prietenul său cu multă admirație Da, fără îndoială, se putea bizui pe bătrînul Sun Șan-li Pe domnul Va, proprietarul „Firmei comerciale Va“, îl cunoscuse în Relațiile de afaceri dintre ei se transformaseră, curînd, într-o prietenie Van An-cen fusese timp de cîteva luni oaspetele lui Va și locuise în casa lui La despărțire, Va îi declarase că pe viitor îl consideră cel mai bun prieten al său și că se poate bizui oricînd pe ajutorul și ospitalitatea sa Van An-cen îl revăzu în minte și pe el, așa cum arăta cu fața lui mică și palidă, cu fruntea lată, trupul înalt și osos și cu mersul lui greoi ca de urs își aduse aminte pînă și de gestul lui obișnuit de a-și mîngîia mustățile negre în timp ce vorbea Tot prin regiunea asta mai cunoscuse un om în care pînă acum socotise că se poate încrede, anume pescarul Țze, care trăia în localitatea numită Apele Fierbinți Tre cuse însă un an de cînd pescarul nu-i mai dăduse nici un semn de viață Pe unde o fi și ce s-o fi întîmplat cu el ? Să fi căzut în darul beției ? El, personal, nu- văzuse niciodată bînd, dar auzise că omul se cam avea bine cu băutura „Vinul e hărăzit bărbatului spre mulțumirea lui", spunea din cînd în cînd pescarul, vesel și rîzînd cu gura pînă la urechi, încît i se vedeau dinții mari și albi ce contrastau cu fața arsă de soare „Deh, mai știi ? Beția repede poate duce la o decădere fizică și morală ! își spuse Van An-cen Să fi trădat, sau pur și simplu a lăsat totul baltă și a plecat de la Apele Fierbinți ? Va trebui, în primul rînd, să descopăr unde se află Dacă îl mai găsesc la Apele Fierbinți, trebuie să fiu foarte prudent " Aflată în plin centru al fortificațiilor japoneze de la Hingan, localitatea Apele Fierbinți constituia un important punct strategic, fiind unul dintre capetele de pod pe care militarismul japonez voia să le folosească pentru continuarea războiului de cotropire Regiunea era împîn-zită cu agenții contraspionajului japonez, care o fereau de ochii oricărui străin, pentru că de acolo plănuiau cotropitorii să reverse moartea și pîrjolul asupra țărilor vecine Faptul că pescarului Țze i se încredințase o misiune importantă îl neliniștea pe Van An-cen Hotărît, era ciudat că, de atîta vreme, nu mai primiseră nici o veste de la el Să- fi dus într-adevăr băutura la pierzanie ? Poate că da Pescarul însă era extrem de prevăzător și nici corupt nu părea a fi, cu toată slăbiciunea lui pentru băutură Atunci, ce să se fi întîmplat ? Va trebui el însuși să lămurească totul Deocamdată va începe cu firma „Va" Bucătarul îi va fi de mare ajutor Mai era apoi acel prieten încercat, numit „A", care lucra la statul-major al armatei de la Cianciun *, prieten căruia, chiar în gînd, Van An-cen îi spunea tot „A" Se vor mai găsi cu siguranță și alte ajutoare Cine se sprijină pe poporul care luptă nu se poate îndoi de izbîndă Deocamdată, important era să fie prudent Deseori dușmanul se pre- Oraș în nord-estul R P Chineze, capitala provinciei Ghirin face că doarme, dar în realitate veghează și privirea Iui te urmărește pretutindeni Trebuie deci să fii vigilent, să nu te dai de gol atrăgîndu-ți bănuielile altora, și cată să-i încurci dușmanului ițele Absorbit de gînduri, Van An-cen nu sim^i decît foarte tîrziu liota de ploșnițe care îl pișcau fără milă pe mîini și pe față Cum somnul nu se lipea de el, se sculă și aprinse lumina Pe pereți, ploșnițele fugeau speriate Unele dintre ele, slabe și flămînde, se ascunseră grăbite prin crăpături Altele însă, umflate de sînge, se tîrau încet și înaintau alene, amintind de caricaturile chinezești ce reprezentau pe „domnii" bogătași, îmbuibați din sudoarea și sîngele poporului W — Am primit o comunicare importantă Un agent al comuniștilor chinezi — un oarecare Cijou — a plecat din Pekin și, după ce s-a strecurat prin toate opreliștile, se îndreaptă spre orașul nostru, dacă n-o fi ajuns între timp Anunțînd această veste, colonelul Ken se ridică, făcu un ocol și se opri în fața biroului la care lucra Clocotind de furie, își încrucișă pe piept brațele scurte, terminate cu niște mîini mici și puhave, apoi începu să se plimbe c’ pași apăsați dintr-un colț într-altul al spațioasei încăperi, încruntîndu-și fruntea și mușcîndu-și buzele De ochii lumii, colonelul juca rolul redactorului-șef al ziarului Steagul albastru, publicație ce servea de paravan contra-spi-onajului japonez, al cărui șef era în realitate acest Ken Din cînd în cînd colonelul arunca priviri aspre către locțiitorul său, maiorul Ma, redactor-șef adjunct și în același timp locțiitor al șefului contraspionajului Maiorul Ma, înalt, slab și deșirat, ședea pe canapea într-o atitudine slugarnică, simțindu-se parcă vinovat sub privirile șefului său, pe care se străduia totuși să-l privească drept în ochi Fața colonelului era pămîntie și ciupită de vărsat „Ce dispoziție are să-mi dea ? Desigur, o însărcinare foarte grea", își spunea maiorul, trosnindu-și nervos degetele In sfîrșit, colonelul continuă : — Cum și pe ce cale a ajuns acest agent pînă aici, nu se știe Poate că n-a ajuns încă Vei trimite, în orice caz, pe toate străzile orașului numărul necesar de agenți și de informatori secreți Ia măsuri să se țină sub observație hotelul Tentailiui, precum și toate celelalte localuri unde pot poposi călătorii nou-veniți Vei așeza observatori și pichete de soldați pe drumurile de acces dinspre est, vest și sud, și le vei menține pînă vei primi un nou ordin direct de la mine Am dat adineauri dispozițiile corespunzătoare lui Țzo Li-țze de la „Firma comercială Va" Tot dispozitivul trebuie să fie în picioare Trebuie să-l prindem neapărat pe agent Ken se opri în fața locțiitorului său și- privi cu atenție — Am înțeles, domnule colonel I rosti maiorul, ridi-cîndu-se în grabă de pe canapea și luînd poziția de drepți în fața superiorului Simt de pe acum plăcerea pe care o vom avea cînd îl vom frige pe gînsacul ăsta cu tot ceremonialul cuvenit ! Și o să mai născocim și ceva nou ! — înainte de a frige vînatul, trebuie mai întîi să- împuști ! observă ironic colonelul Pînă atunci, avem destul timp să ne gîndim cum o să-i scoatem măruntaiele, cum o să- punem la frigare Deocamdată, chibzuiește cum să punem mîna pe el Maiorul, care parcă se chircise, ieși din cabinetul colonelului ascunzîndu-și capul între umeri Rămas singur, Ken mai străbătu de cîteva ori încăperea, apoi se instală în fotoliu și căzu pe gînduri „După cît se pare, dușmanul ăsta nu e un începător Vom avea puțină bătaie de cap cu el Dar trebuie prins Trebuie !" își spuse colonelul, gîndindu-se la sutele de perechi de ochi iscoditori și la rețeaua de curse pe care le avea la dispoziție * — Rămîneți la noi în oraș, sau aveți de gînd să plecați mai departe ? întrebă slujbașul hotelului, în timp ce aduna pe o tavă tacîmurile de care se servise la masă Van An-cen Punînd întrebarea, slujbașul, un tinerel cu obrajii îmbujorați, îl cerceta atent pe oaspetele pe care nu- putuse vedea destul de bine noaptea trecută — Sînt comerciant, iar dumneata știi că orice comerciant e foarte grăbit să ajungă acolo unde crede că va realiza un cîștig cît mai bun S-ar putea să rămîn la Vaniemiao, dar poate că am să plec mai departe, răspunse Van An-cen urmărind mișcările îndemînatice ale tînărului Surprinzînd privirea cercetătoare a ' slujbașului, Van An-cen își opri și el asupra lui ochii săi mici și strălucitori, pierduți sub niște sprîncene negre și stufoase Dar schimbul de priviri nu păru să- tulbure pe slujbaș — Desigur, așa trebuie să fie, consimți el zîmbin-du-i prietenos lui Van An-cen După ce plăti costul camerei, Van An-cen îl anunță pe tînăr că dorește să-și lase acolo geamantanul cu lucrurile sale, pînă ce va trimite, mai tîrziu, pe cineva de la firma „Va" pentru a- lua — Bine, răspunse slujbașul II puteți lăsa fără grijă Nimeni nu se va atinge de el Nu-și dădea seama de ce, dar călătorul acesta îi plăcea foarte mult Cînd plecă Van An-cen, îl urmări cu privirea „Are ochii atît de vioi ! Se cunoaște îndată că e un om deștept Știe ce vrea și ar fi destul de greu să ghicești ce gînduri se ascund sub fruntea lui încruntată " Van An-cen dădu o raită prin oraș Ajungînd pe strada Sinanțze, rămase uimit de ceea ce-i fu dat să vadă De ambele părți ale străzi se înșirau bărbați, femei și copii, goi, arși de soare și negri de murdărie îndată ce zăreau un trecător, nenorociții întindeau mîinile și cereau de pomană cu glasuri stinse și tremurate Din loc în loc, se auzeau hohote de plîns și gemete Unii dintre cerșetori se aruncau în mijlocul drumului și se prăbușeau la picioarele trecătorilor, căutînd să le stîr-nească mila Ofițerii și agenții japonezi treceau pe lîngă ei mîndri, cu capul sus și cu pieptul umflat, arătîndu-și ostentativ disprețul Fețele bieților cerșetori trădau tristețea și umilința Observîndu-i mai atent, Van An-cen descoperi în ochii t— lor, aparent stinși, o ură mocnită „Da Sînt fulgerele îndepărtate care vestesc furtuna, se gîndi Van An-cen Dar va veni vremea cînd în locul disperării și chinului, pe fețele lor va străluci voința și dîrzenia, iar din piepturile lor scofîlcite vor țîșni flăcările ce vor aprinde pă-mîntul sub picioarele cotropitorilor " — Hei, ăla de colo ! Stai pe loc ! strigă aspru un polițist de pe cealaltă parte a străzii și, apropiindu-se de Van An-cen, îi ceru răstit: Buletinul de identitate ! Autorizația ! — Poftiți, vă rog, spuse Van An-cen, prezentînd agentului buletinul și autorizația de intrare și ședere în Provincia Unită Sinan Polițistul cercetă cu atenție actele, apoi scoase din buzunar un carnet în care își notă numele celui legitimat, precum și localitatea de unde venea și încotro se ducea — Vă puteți continua drumul, spuse scurt, restituin-du-i lui Van An-cen actele „Tipul nu pare suspect Se cunoaște cît de colo că e un comerciant serios, care călătorește pentru afaceri", își spuse polițistul în timp ce se îndrepta spre hotelul Tentailiui Vesel, și surâzător, Van An-cen își văzu de drum „Călătoria s-a sfîrșit cu bine, se gîndi lată-mă și aici, în vestitul Vaniemiao " Ajungînd Ia poarta firmei comerciale „Va", intră cu fața încă luminată de surîs Dar cînd își aminti că tot acolo locuia și bătrînul Sun Șan-li, zîmbetul i se șterse și făcu loc unei puternice emoții, care-i străbătu ca un fior tot trupul Ușa încăperii în care se afla proprietarul firmei „Na" era larg deschisă Patronul stătea cu spatele spre intrare și cerceta registrul debitorilor, făcînd socoteli la abac Cufundat în calcule, nu băgă de seamă că a intrat cineva ’ In , ocupant!! japonezi au creat în regiunile mongole din nord-estul Chinei așa-numita Provincie Unită Sinan (Hingan), pe care au încorporat-o la teritoriul stalului marionetă Manclu-ko, întemeiat de ei în Va arăta întocmai cum și-l închipuise Van An-cen în timpul nopții petrecute la hotel Numai mustățile îi erau mai cărunte Van An-cen își scoase pălăria — Vă salut, stimate Va ! spuse el făcînd o adîncă plecăciune Fără grabă, Va se întoarse și cercetă cu o privire liniștită pe cel care intrase Deodată, însă, țîșni în picioare și se repezi să- îmbrățișeze — Dumneata erai ? Ce surpriză I Scumpul meu prieten ! De unde vii ? Cînd ai sosit ? Te rog, ia loc și povestește-mi totul, spuse într-o suflare Va, instalîndu-și oaspetele într-un fotoliu Pe unde ai fost de ai lipsit atîta timp ? Nu mi-ai trimis nici o scrisoare „Ca de început, nu e rău Primirea e călduroasă și dovedește prietenie După ce-a fost, pînă de curînd, atît de întunecat, cerul pare să se însenineze Dar, atenție Nu trebuie să mă încred prea devreme Pînă una-alta să vedem ce urmează", se gîndi Van An-cen și începu să povestească : — Am sosit la Vaniemiao cu trenul de noapte și am tras la hotelul Tentailiui — De ce n-ai venit de-a dreptul la mine ? Ți s-a făcut poftă să hrănești ploșnițele ? Auzi ! La hotel Tentailiui! O adevărată hrubă cu scîmăvii ! — Am sosit tîrziu și n-am vrut să vă deranjez Ia o oră atît de nepotrivită Mi-am lăsat lucrurile Ia hotel Ați putea trimite pe cineva după ele ? întrebă Van An-cen întinzîndu-i Iui Va fisa de aramă — Bineînțeles — răspunse patronul —• am să trimit îndată un hamal Dar acum, te rog să poftești în locuința mea în sufragerie, slujbașii firmei aș temură în grabă masa, aducînd farfurii mari și mici și cești din porțelan chinezesc, frumos pictate Aduseră apoi cîteva carafe cu mai multe feluri de vinuri, printre care și vestitul vin din podgoria Pu-tu La urmă, fură servite gustări calde Așezat într-un fotoliu adînc din lemn sculptat, lăcuit în roșu, Va se arăta foarte grijuliu față de oaspetele său — Nu ne-am văzut de mult, fiule Aproape că pierdusem nădejdea de a ne mai revedea vreodată Credeam că m-ai uitat Spune-mi, cum o duci cu sănătatea și cum merg treburile ? Sper că ai avut noroc Jn afaceri, nu ? — Mulțumesc, totul merge bine Dumneavoastră, însă, venerabile coleg, arătați excelent Chiar mai bine decît ultima dată cînd v-am văzut — E adevărat, mila cerului nu mă ocolește Datorită faptelor bune săvîrșite în ultimele luni, venerabilul du-mitale coleg își permite să ducă o viață fericită și îndestulată — Am bănuit și sînt foarte bucuros Ați meritat bunăvoința cerului și izbîndiți acum în toate Aș fi fericit să pot urma exemplul dumneavoastră Virtutea e întotdeauna răsplătită și prin ea ajungi la bogăție și fericire — Se cunoaște, fiule, că ești un om priceput Sînt într-adevăr bogat și fericit ! confirmă Va rîzînd zgomotos Van An-cen rîse și el, mulțumit că a izbutit să fie pe placul lui Va Patronul umplu din nou paharele și porunci unui bă-trîn servitor chinez : — Du-te și cheamă pe bucătar, și trimite pe cineva la hotelul Tentailiui după bagajul domnului Uite, ia fisa de la garderoba hotelului Se înotarse apoi din nou spre oaspetele său și îi declară bucuros : — Știi, cînd ai fost ultima dată l-ai cucerit și pe bucătarul meu De atunci mereu amintește de tine „Scumpul meu fiu Van An-cen", așa-ți spune! — Nici nu-i de mirare Vă amintiți, probabil, și dumneavoastră de întîmplarea cu consilierul japonez ? L-am scos atunci, împreună, dintr-o mare nenorocire Era la un pas de moarte Putea să piară o dată cu bătrîna Togos — Cum să nu-mi amintesc de sărmana Togos, hor-cina * Era o tovarășă credincioasă a bătrînului bucătar Horcini — locuitori din Mongolia Interioară — Bătrîna Togos era o femeie tare cumsecade Mare păcat că a pierit în împrejurări atît de nenorocite ! Noroc că l-am mai putut salva pe bătrîn Altfel rămînea fetița lor orfană de amîndoi părinții De cîte ori avem prilejul, trebuie să-i ajutăm pe oamenii sărmani și lipsiți de apărare, nu-i așa, venerabilul meu frate ? — Ai dreptate, scumpul meu prieten Uite, de asta-mi ești atît de drag, pentru inima ta bună De ani de zile, de cînd sînt proprietarul acestei firme, n-am jignit niciodată pe vreunul dintre angajații mei Cel care jignește pe altul, mai devreme sau mai tîrziu va avea el însuși de suferit Nu cred că pot trage vreun folos din umilirea cuiva Socot că poți cîștiga mult mai mult dacă cei care te slujesc au încredere în tine și te consideră un om drept Cînd trăiești în bună înțelegere cu oamenii, ai și-un cîștig mai mare, conchise Va — Cuvintele dumneavoastră sînt pline de înțelepciune, venerabile coleg Mă bucură că avem aceleași păreri Trebuie să ne purtăm întotdeauna cu milă față de sărmani și de cei lipsiți de apărare în clipa aceea se deschise ușa și în prag apăru Sun Șan-li — Intră, intră, bătrîne Ia privește cine a venit! îi strigă stăpînul — Ah Fiul meu iubit! Cît sînt de fericit că te văd ! Nădăjduiesc că ești sănătos și că treburile merg bine, fiule ! exclamă bucătarul pleeîndu-se respectuos în fața lui Van An-cen, care se ridică și îl salută Ia fel de prietenos — Bine te-am găsit, taică ! Și eu mă bucur să te revăd Te rog să bei un pahar cu noi ! spuse Van An-cen oferind bucătarului un pahar cu vin Bătrînul mulțumi și, fără să-și ia ochii de la oaspete, își bău vinul pe îndelete Van An-cen luă bețișoarele cu care mîncase și, ca din întîmplare, le așeză cruciș O clipă, fața bucătarului avu o expresie fugară — un mic semn că a înțeles Lui Van An-cen îi seînteiară ochii și privirea i se lumină Luă apoi un bețișor, îl așeză în picioare și, proptin-du-și mîna pe el, spuse : — îmi place să ghicesc viitorul cu bețișoarele cu care am mîncat Ele-mi vestesc întotdeauna evenimente îmbucurătoare Cînd vreau să aflu în ce Ioc trebuie să-mi caut norocul, îmi proptesc, uite-așa, mîna pe un bețișor, ca pe un baston, și spun în gînd numele locului, care după aceea se dovedește a fi într-adevăr norocos Bătrînul bucătar goli paharul și- puse pe masă — îți mulțumesc încă o dată, fiule, spuse el Vă mulțumesc și dumneavoastră, stăpîne! Vă urez mult noroc în toate Vă rog să-mi permiteți acum să mă retrag, căci mai am multă treabă Făcînd o plecăciune adîncă, bucătarul ieși alene din cameră — Ai adus mărfuri bune ? întrebă Va — De data asta n-am venit cu mărfuri Am însă bani Un mic capital, pe care aș vrea să- învestesc Sper că aici am să reușesc să- fructific — E foarte cuminte ceea ce vrei să faci Cîștigul comercianților depinde în primul rînd de importanța pieței de desfacere a mărfii Cînd ai însă destui bani, poți să te bizui pe un cîștig mare Cu cît e capitalul mai mare, cu atît ai un cîmp de activitate mai larg, spuse cu glas mieros Va, gîndindu-se la posibilitatea de a- atrage pe Van An-cen ca asociat la firma sa, ceea ce i-ar fi sporit cîștigurile — Adevărat, răspunse Van An-cen De altfel am stat și-am chibzuit, și m-am hotărît să renunț Ia profesia mea de comis-voiajor Am vîndut toate bunurile moștenite de Ia tata, și cu banii primiți am de gînd să-mi încerc norocul la o firmă serioasă Am mai fost și prin alte părți, dar mereu mă simțeam atras spre dumneavoastră Nu știu dacă nu sînt prea îndrăzneț Aș vrea să vă rog să mă primiți ca asociat la firma dumneavoastră — Bine ! Te primesc cu plăcere ca asociat și sper că n-are să-ți pară rău Cu tot războiul, treburile merg deocamdată bine și vei putea să-ți înmulțești banii Ținutul se află sub protecția Imperiului Soarelui si sînt Numire dată Japoniei (despre a cărei dinastie imperială legenda spune că ar fi descins din Amaterasu, zeița Soarelui) foarte mulțumit că trăiesc aici, unde n-are nici o importanță dacă ești chinez, japonez, harcin sau horcin Protectorii noștri ne sprijină deopotrivă pe toți patronii hogați, pentru că prin grija pe care o avem de a ne spori averea, contribuim la bunăstarea tuturor Trebuie să ne rugăm cu toții cerului să-și trimită harul asupra acestei țări mari care ne scapă de urgie Avem cu toții aceleași interese și trebuie să rămînem uniți și să ne ajutăm unul pe celălalt Cit mă privește, îți promit, fiule, tot ajutorul și sprijinul meu în timp ce asculta această cuvîntare încîlcită și sforăitoare, Van An-cen fu cuprins de două simțăminte Era desigur mulțumit că planul lui de a deveni asociatul lui Va se realiza cu mai multă ușurință decît sperase în același timp, însă, abia își putea stăpîni ura ce-o nutrea față de șarlatanul din fața lui Știa de mult pe cine reprezintă acest negustor priceput și viclean, care izbutea să fie în relații bune cu toată lumea, cu noionii mongoli, cu funcționarii manciurieni și cu ofițerii japonezi Și asta pentru că Va însuși îi sprijinea și era sluga lor plecată Mai încerca însă, cu multă dibăcie, să pară omenos, un apărător al oamenilor sărmani și nevoiași, ceea ce îi dădea posibilitatea să slujească și mai bine pe adevărații 'ui stăpîni, cotropitorii japonezi Va urmărea întotdeauna în primul rînd cîștigul lui Van An-cen știa că toate astea nu- caracterizau numai pe Va, ci erau însăși trăsăturile caracteristice ale clasei din care făcea parte proprietarul firmei De aceea, mutra smerită a negustorului și cuvintele Iui mieroase îl scîrbeau „Ar trebui să mă ridic și să-i spun vreo două cuvinte pungașului ăstuia ! Să vezi се-ar mai țipa !" se gîndi Van An-cen Față de Va, însă, continuă să se arate plin de respect și de stimă — Mărinimia dumneavoastră nu cunoaște margini, venerabile coleg ! spuse el făcînd o adîncă plecăciune Vă rămîn îndatorat pe veci Populație de pe teritoriul Mongoliei Interioare Noion — prinț, domn După ce schimbă farfuriile, servitorul aduse tot felul de mîncăruri calde — Mai pune un tacîm și invită- pe domnul Țzo Li-țze la masă, porunci Va servitorului Apoi îl lămuri pe Van An-cen : Am să ți- prezint pe Țzo Li-țze îl cunosc de acum doi ani, cînd a depus o cotă de participare la firmă De atunci e administratorul meu Te sfătuiesc să te împrietenești cu el — Voi fi bucuros să- cunosc și mă voi împrieteni ai plăcere cu el, dacă, bineînțeles, prietenia mea nu- va deranja Mă întreb dacă domnul Țzo Li-țze nu are de obiectat împotriva intrării mele ca asociat la firma dumneavoastră — Sînt stăpînul firmei și ca atare eu hotărăsc pe cine mi- iau ca asociat ! răspunse Va foarte mulțumit de sine în clipa aceea intră Țzo Li-țze, care, făcînd o plecăciune adîncă, îl întrebă pe Va : — M-ați chemat, stăpîne ? — Da Ia loc, te rog, uite aid, și fă cunoștință cu dumnealui E un bun și vechi prieten de-al meu, negustorul Van An-cen Te rog să- primești cum se cuvine Eu însumi îl iubesc ca pe un fiu Domnul Van An-cen își aduce participația de capital și intră la firma noastră Țzo Li-țze îl salută curtenitor pe Van An-cen și se prezentă : — Țzo Li-țze, administratorul firmei Pe zi ce trece, renumele firmei noastre ajunge tot mai departe și în curînd ne vom putea bucura de toate avantajele din lume Țzo Li-țze zîmbea și îl privea iscoditor pe Van An-cen Avea un obraz rotund și plin, destul de plăcut la înfățișare Vorbea tărăgănat și își însoțea cuvintele cu gesturi molatice După fiecare frază, închidea un ochi, așteptînd parcă un răspuns După strălucirea ochilor căprui și arcuirea sprîncene-lor subțiri, Van An-cen își dădu seama că noua lui cunoștință era un om șiret, care știe ce vrea, un fățarnic, în ciuda faptului că se arată a fi destul de simpatic Privindu- , Van An-cen își aminti zicala : „Șarpele e pestriț pe dinafară, iar omul pe dinăuntru" Va luă un ulcior de porțelan cu gît lung și subțire, și turnă tacticos vin fiert în pahare Paharele se aburiră ușor Van An-cen căzu pe gînduri Așadar, rezolvase una dintre probleme, intrarea sa în firma Va Dar oare nu mersese totul prea ușor ? Să i se fi întins vreo cursă ? Nu, nu era cazul să se neliniștească Va e, desigur, un escroc și un pungaș, dar, în general, nu e prea deștept Iar față de el s-a dovedit a fi lipsit de suspiciuni și cît se poate de binevoitor în ceea ce- privește pe Țzo Li-țze, mai trebuie să tatoneze în ce ape se scaldă Toastul lui Va îi întrerupse șirul gîndurilor — Să bem pentru reușita noastră, pentru un viitor fericit! Băură cu toții — Iar acuma, dragi prieteni — continuă Va nete-zindu-și mustățile — să discutăm despre treburile noastre Stimate Țzo Li-țze, îți comunic că, începînd de azi, domnul Van An-cen devine asociatul meu și directorul firmei Cu toate că e încă tînăr, știu că e un negustor foarte priceput, un om energic, inteligent și învățat Sînt convins că firma noastră are nevoie de un asemenea director Ești de aceeași părere, Țzo ? — în totul, stăpîne ! răspunse Țzo Li-țze ferindu-și privirile — Dar tu, ce părere ai ? îl întrebă patronul pe Van An-cen — Eu nici nu știu ce să spun E o cinste prea mare și neașteptată pentru mine în orice caz, vă asigur că mă voi strădui să justific încrederea pe care mi-o arătați, răspunse Van An-cen, înțelegînd că Va e foarte interesat să atragă capitalul Iui în firmă și că are în același timp nevoie de un colaborator tînăr și energic Nu pentru că Va n-ar fi fost priceput și chiar foarte abil în afaceri comerciale, dar nu-i plăcea să muncească Țzo Li-țze stătea retras și studia comportarea lui Van An-cen Б Apariția unui nou asociat, care, pe deasupra, devenea și director, nu-i plăcea cîtuși de puțin Cine știe ce întorsătură vor lua lucrurile ? S-ar putea ca necunoscutul ăsta să nu se lase dominat, ba, dimpotrivă, să-i dea lui ordine După cîte se pare, Van An-cen nu-i decît un vîntură-lume, un aventurier venit nu se știe de unde pentru a-i periclita privilegiile și drepturile abia cîștigate în sufletul lui, invidia și ura creșteau, dar pe buze continua să-i fluture același surîs prietenos Ridicînd paharul, rosti cu glas tare : — în sănătatea noului asociat! După ce își goli paharul, Țzo Li-țze îl întrebă pe Van An-cen : — De unde sînteți ? — De fel, sînt din Pekin — răspunse Van An-cen — dar am părăsit de multă vreme orașul meu natal și am călătorit mult A fost un timp cînd am avut legături de afaceri cu firma dumneavoastră și de atunci m-am simțit ca Ia mine acasă, iar pe domnul Va l-am respectat ca pe tatăl meu Iată că acum ne-am întîlnit din nou — Drumurile oamenilor bogați se încrucișează adesea Vorba zicalei : „Șarpele știe să ia urma șarpelui", spuse rîzînd Țzo Li-țze — Și e foarte bine așa, interveni Va, apoi i se adresă lui Van An-cen : Am să dau dispoziții să ți se pregătească locuința în clădirile din curtea firmei Pînă atunci ai să locuiești la mine Soția și copiii își amintesc de tine și vor fi foarte bucuroși să te vadă — Pentru onorabilul Van An-cen se va găsi întotdeauna loc și în casa mea, spuse Țzo Li-țze Familia mea e mai puțin numeroasă decît a domnului Va Poate că domnului Van An-cen îi va fi mai ușor să locuiască la mine — Vă sînt foarte recunoscător amîndurora, spuse Van An-cen Primesc cu plăcere invitația vechiului meu prieten, domnul Va în schimb, vă asigur, domnule Țzo Li-țze, că vă voi vizita atît de des, încît mă tem că vi se va urî cu prezența mea Găsesc că e foarte nimerit ca locuința mea să fie în curtea firmei la care voi lucra V-aș ruga, însă, să-mi permiteți să mă ocup personal ' H Coli ed , Coli tipar , Л nr T C Z pentru bibliotecile mari A C Z pentru bibliotecile mici A — = Л întreprinderea Poligrafică „ Decembrie “, str Grigorc Alexandrcscu nr — , București — R P R , comanda nr EDITURA PENTRU LITERATURA UNSVLRSAIA Lei , 